༄༅།།ཤ་རུས་ཀྱི་འབྲེལ་ཐག་དམ་ཞིང་།རིགས་ཞེན་གྱི་དུང་བ་ཟབ་པའི་རྒྱ་ཆེའི་སྨྱུག་ཐོགས་པ་ཡོངས་ལ་སྙན་སྒྲོན་ཞུ་རྒྱུར།བོད་རྒྱལ་ལོ་༢༡༤༢དང་ཕྱི་ལོ་༢༠༡༥ལོར་རང་ཅག་ཁ་བ་གངས་ཅན་པ་ཡོངས་ཀྱི་མེ་ཏོག་གང་ལ་ཕོག་པའི་ལྷ་སྐལ།སྤྱི་ནོར་༸གོང་ས་སྐྱབས་མགོན་ཆེན་པོ་མཆོག་དགུང་གྲངས་བརྒྱད་ཅུར་ཕེབས་པའི་སྐུའི་གྱ་སྟོན་གྱི་སྐལ་བཟང་གི་གོ་སྐབས་དང་བསྟུན་ཏེ།བཞུགས་སྒར་རྡ་རམ་ས་ལ་རུ་གསེར་རྟའི་གནད་ཡོད་མི་སྣ་མཉམ་འཛོམས་ཐོག་དབལ་ཤུལ་གསེར་རྟའི་དྲ་ཚིགས་འདི་དབུ་འབྱེད་བྱས་ནས་མདུན་སྐྱོད་བྱེད་བཞིན་པའི་སྐབས་ལགས་ཤིང་།ད་དུང་དྲ་ངོས་འདིར་འཇུག་རྒྱུའི་རྩོམ་ཡིག་དགོས་གལ་ཆེ་བར་འདུག་པས།འཆི་གསོན་གྱི་སོ་མཚམས་ལ་བསླེབས་པའི་བོད་སྐད་ཡིག་གི་ཚེ་སྲོག་དམིགས་འབེན་དུ་བཟུང་ནས་ཚེག་ཁྱིམ་༥༠༠༠ལས་མ་བརྒལ་བའི་རྩོམ་ཡིག་གང་མང་གནང་རོགས་ཞུ་རྒྱུ་དང་།གསལ་བོར་ངེས་དགོས་པ་ཞིག་ལ།རང་རེ་ཁ་བ་གངས་ཅན་པ་ཡོངས་ཀྱི་ཁོག་པའི་སྙིང་དང་།དཔྲལ་བའི་མིག་གཅིག་པུ་སྤྱི་ནོར་༸གོང་ས་༸སྐྱབས་མགོན་ཡིད་བཞིན་ནོར་བུ་མཆོག་ལ་གཞི་མེད་སྒྲོ་སྐུར་རམ་དྲིན་ལན་ལོག་འཇལ་གྱི་རིགས་སུ་གཏོགས་པའི་ཡི་གེ་དག་གསེར་རྟའི་དྲ་ཚིགས་འདིར་དུས་ནམ་ཡང་འགོད་རྒྱུ་མིན་པས་དེ་ལུགས་ཐུགས་འཇགས་འཚལ།